— Мая мама спачатку хапалася за галаву: “Як вы будзеце жыць? Дзе ўзяць грошы, час, сілы?” Яна перажывала, што сыну будзе цяжка. А потым, калі ўбачыла, што спраўляемся, супакоілася. Зараз для яе ўнукі — радасць і прыемны клопат, яна вельмі любіць нашых дзяцей, у яе — вялікае сэрца. Ганчыны маці і бабуля нам дапамагаюць ва ўсім, мы жывём разам. Дзякуючы ім і Ганка ўвесь гэты час не была выключана з творчага працэсу. Падчас дэкрэту знялася ў кіно, у рэкламе. Зараз, праўда, звольнілася з Тэатра Беларускай арміі. Гэта яе выбар.